burgasdotpro/wikipedia huggingface dataset:
Jan Alexandrovič Nepomňaščij

Jan Alexandrovič Nepomňaščij (rus. ; 14. júl 1990, Briansk, Rusko) je ruský šachista, s ratingom Elo 2794 je najlepším aktívnym ruským šachovým hráčom a svetovou dvojkou v rebríčku FIDE (k 2. 5. 2023). Medzinárodnym majstrom (IM) sa stal v roku 2004 a v roku 2007, vo veku 16 rokov, 9 mesiacov a 17 dní, sa stal veľmajstrom (GM).
Jan Nepomňaščij zvíťazil na turnaji kandidátov 2020/21 (turnaj bol v marci 2020 v polovici prerušený z dôvodu pandémie COVID-19 a dohrával sa na jar 2021), pričom získal 8,5 bodov zo 14 možných. Stal sa tak vyzývateľom Magnusa Carlsena na MS v šachu 2021, zápas na 14 partií predčasne prehral 7,5 : 3,5. Neskôr zvíťazil aj na turnaji kandidátov 2022 (9,5/14), pričom neprehral ani jednu partiu. V roku 2023 hral o titul majstra sveta proti Ting Li-ženovi (majster sveta Magnus Carlsen sa titulu vzdal). Zápas na 14 partií ale prehral 7 : 7 (1½ : 2½) v tajbrejku.
Elektrosvit

Elektrosvit (celý menom: 1950-1989: Elektrosvit, národný podnik alebo ELEKTROSVIT národný podnik; 1989-1990: ELEKTROSVIT, štátny podnik, 1991-(?)1998: Elektrosvit Nové Zámky, a.s.) bol podnik (najprv národný podnik, potom štátny podnik a nakoniec akciová spoločnosť) so sídlom v Nových Zámkoch, v ktorom sa od roku 1950 vyrábali najmä svietidlá a chladničky. Ďalšie závody mal v Svatobořiciach, Karlovych Varoch, Tepliciach, Ostravy a Vrakúňa.
V budove národného podniku v Nových Zámkoch bol pôvodne závod na výrobu kože, neskôr po druhej svetovej vojne sa tu vyrábala obuv. V 50. rokoch sa rozhodlo o jeho presune do Partizánskeho a tu vznikol závod na výrobu svietidiel, chladničiek a iných zariadení. Podnik postupne rástol, vyprodukoval viacero známych výrobkov, ktoré boli exportované aj do zahraničia. Výroba bola orientovaná hlavne na export. Popri závodoch bola vybudovaná materská škola, rekreačné stredisko a bol založený klub telovýchovnej jednoty.
V roku 1991 bola založená akciová spoločnosť Elektrosvit Nové Zámky, a.s., na ktorú prešiel majetok podniku. V 90. rokoch dochádzalo k prepúšťaniu zamestnancov a krízy podniku, v roku 1998 bol na spoločnosť vyhlásený konkurz a došlo k ukončeniu výroby. 
V súčasnosti obchodné meno Elektrosvit používa česká spoločnosť Elektrosvit Svatobořice, a.s., kde svojho času sídlil jeden zo závodov Elektrosvitu.
Nádraží Veleslavín (stanica pražského metra)

Nádraží Veleslavín je stanica metra v Prahe na linke A. Bola otvorená 6. apríla 2015.
Názov.
Pracovný názov stanice bol Veleslavín, ktorý bol potvrdený v prvom schvaľovaní pražských radných v júni 2012. V januári 2013 miestopisná komisia pražského magistrátu doporučila premenovanie dvoch chystaných staníc, aby presnejšie zodpovedali pražskému miestopisu. Doterajší pracovný názov Veleslavín sa tak mal zmeniť na Nádraží Veleslavín, podľa blízkej železničnej stanice a existujúcej zastávky električiek a autobusov.
Charakter.
Stanica sa nachádza v priestore medzi stávajúcou traťou Správ železníc (obvod železničnej stanice Veleslavín) a východnej časti ulice K Červenému vrchu, so stredom približne pod ulicou Európska. Je plytko razená, asi pod zemou s jedným podpovrchovým vestibulom situovaným medzi železničnou traťou a križovatkou Európskej a Kladenskej ulice. Dĺžka nástupišta je .
Poloha stanice, vestibulu a jednotlivých výstupov sú také, aby umožňovali v etape priame väzby na dočasný autobusový terminál a zároveň bez nutnosti prestavby v predstihu reagovali na predpokladanú modernizáciu existujúcej trate Českých drah. Taktiež budúca urbanizácia priestoru medzi železničnou traťou a Európskou ulicou je z takto umiestnenej stanice dobre možná. Uvedeným predpokladom zodpovedá navrhnutý princíp usporiadania podchodu a vestibulu v dvoch výškových úrovniach. Autobusový terminál má umožniť ukončenie časti mestských, prímestských a regionálnych autobusových liniek namiesto Dejvickej (Vítězného námestia).
Projekt stanice vznikol v kanceláriách Metroprojektu, autorkou je architektka Hana Vermachová.
Kritika.
Stanica bola od začiatku kritizovaná za neexistujúce eskalátory na stanici, z ktorej jazdia ľudia na letisko. Architekt Adam Gebrian vo svojej relácii na stanici kritizoval zlé napojenie na blízku železničnú stanicu.
Obchodný dom Urban

Obchodný dom Urban (skrátene OD Urban) je obchodný dom na Hlavnej ulici v Košiciach. 
Bol otvorený 22. apríla 2021. Na štyroch podlažiach bude umiestnených viac ako 30 prevádzok s predajnou plochou , boutique kino, food court a kancelárske priestory. V súčasnosti (apríl 2022), je otvorených 15 prevádzok.
Poloha.
Obchodný dom sa nachádza v severnej časti Hlavnej ulice, neďaleko budovy Ústavného súdu Slovenskej republiky na konci Čermeľského potôčika.
Vznik.
Samotná budova po dokončení v rokoch 1968 až 1994 niesla názov OD Prior, neskôr OD K-Mart a pod názvom OD Tesco fungovala od roku 1996 až do apríla 2018. OD Urban vznikol postupnou rekonštrukciou pôvodného obchodného domu Tesco. Pôvodný obchodný dom spoločnosť Tesco v máji 2019 odpredala. Najprv budovu kúpila popradská spoločnosť Azor, no neskôr budovu odkúpila developerská spoločnosť ARKON. Investície na rekonštrukciu budovy sa vyšplhali na zhruba 20 miliónov €.
Apológia Augsburského vyznania

Apológia Augsburského vyznania alebo Apológia augsburského vyznania () je luteránsky teologický text, ktorý spísal Philipp Melanchthon v roku 1530 ako obranu Augsburského vyznania voči rímskokatolíckej kritike. Ako najrozsiahlejší text v Knihe svornosti ponúka luteránsku odpoveď na rímsky katolicizmus tej doby, ako aj luteránske vysvetlenie náuky o ospravedlnení ("sola fide").
Hardyho spojka

 
Hardyho spojka alebo Hardy spojka je druh pružnej spojky, ktorá slúži na jednoduché pružné spojenie dvoch súosých hriadeľov. Hardyho spojka prenáša otáčavý pohyb a súčasne dovoľuje, aby sa osi oboch hriadeľov odchyľovali o malý uhol v ľubovoľnom smere a súčasne tlmí prenos rázov medzi hriadeľmi. Spojku si dal patentovať J. L. Hardy v roku 1938.
Opis.
Pôvodnú konštrukciu tvorí pružné medzikružie vystuženej gumy s párnym počtom otvorov. Oba hriadele sú pomocou dvoj- alebo trojramenných prírub priskrutkované k medzikružiu. Jedna príruba je priskrutkovaná ku párnym otvorom a druhá k nepárnym, takže celý prenos síl musí preniesť pružné medzikružie. V súčasnosti sa používa viacero tvarov a vyhotovení pružných spojok. Pružné telesá môžu byť vystužené i nevystužené a môžu mať rôzny tvar a konštrukciu, od pôvodného medzikružia, cez rôzne tvarované elementy vonkajšieho, či vnútorného vyhotovenia.
Nemocnice Motol (stanica pražského metra)

Nemocnice Motol je stanica metra v Prahe na linke A. Bola otvorená 6. apríla 2015. Je konečnou stanicou úseku V.A., ktorý začína na Dejvickej a obsahuje okrem Motola tiež stanice Bořislavka, Nádraží Veleslavín a Petřiny.
Názov stanice.
V januári 2013 miestopisná komisia pražského magistrátu doporučila premenovanie dvoch budúcich staníc, aby ich názvy lepšie zodpovedali pražskému miestopisu. Doterajší pracovný názov "Motol" sa tak zmenil na Nemocnice Motol, aby lepšie zodpovedal faktickému umiestneniu stanice; historické územie Motol má svoje ťažisko inde, preto by bol jednoslovný názov Motol tejto stanice zavádzajúci.
Poloha stanice.
Stanica Nemocnice Motol sa nachádza severne od Kukulovej ulice pri severnom vstupe do areálu nemocnici Motol, ktorá je počtom svojich zamestnancov a ambulantných pacientov významným zdrojom a cieľom ciest a svojim významom poskytuje služby celopražského aj regionálneho charakteru. Projekt stanice vznikol v kanceláriách Metroprojektu, autorom je architekt Pavel Sýs. Stanica je orientovaná v smere východ-západ s jedným vestibulom prístupným zo západného čela nástupišťa. Na vestibul navädzuje podchod pod Kukulovou ulicou s pokračovaním až k nemocnice Motol a prístupy k zastávkam autobusov MHD. Stanica je realizovaná prakticky ako povrchová s čiastočným prekrytím. Vzhľadom k predpokládanej etapizácii výstavby je stanica vybavená ako dočasne konečná s koľajišťom pre obrat. Riešenie sa predpokladá v podobe trojkoľajového usporiadania za stanicou.
Bliss (fotografia)

Bliss je názov fotografie, ktorá bola použitá ako základná tapeta operačného systému Windows XP. Fotografiu zachytil v roku 1996 americký fotograf Charles O'Rear, ktorý fotografiu najprv poslal spoločnosti Corbis a neskôr všetky práva k fotografii kúpila spoločnosť Microsoft.
História.
V januári 1996 bol bývalý fotograf National Geographic Charles O'Rear na ceste ku svojej priateľke, ako každý piatok poobede. Pracovali spolu na knihe o vinnej réve. Pred jeho cestou prešla krajinou búrka, a tak vášnivý fotograf O'Rear čakal na príležitosť na zachytenie fotografie, ktorú by mohol uplatniť vo svojej knihe. Po ceste si všimol nezvyčajnú horu. Väčšina hôr a kopcov v okolí bola pokrytá vinicami, táto však kvôli napadnutiu hory fyloxérou viničovou nebola. O'Rear zastavil, postavil si statív a vyfotografoval si horu na stredný formát.
Keďže pre túto fotografiu nakoniec nenašli v pripravovanej knihe uplatnenie, publikoval ju O'Rear cez Corbis k dispozícii na použitie akoukoľvek zúčastnenou stranou, ktorá by bola ochotná zaplatiť zodpovedajúci licenčný poplatok. V roku 2000 alebo 2001 kontaktoval tím vývojárov Microsoftu O'Reara cez Corbis so záujmom o odkúpenie všetkých práv na používanie fotografie ako predvolenej tapety operačného systému Windows XP. O'Rear súhlasil, Microsoft mu zaplatil letenku do Seattlu, kam donesol film, a O'Rear podpísal zmluvu.
Microsoft dal fotografii meno, a urobil z nej kľúčovú súčasť marketingovej kampane na Windows XP. Fotografiu bolo možné vidieť na približne miliarde počítačov – odhad sa opiera o počet kopií softvéru Windows XP.
Sonoma County

 
Sonoma County je okres štátu Kalifornia v USA. K roku 2010 tu žilo 483 878 obyvateľov. Správnym mestom okresu je Santa Rosa. Celková rozloha okresu je 4 579,7 km². Na západnom pobreží okresu sa nachádza Tichý oceán. 
V roku 1996 v tomto štáte vznikla fotografia s názvom "Bliss", ktorú používa operačný systém Windows XP ako predvolenú tapetu. V októbri 2017 bola oblasť zasiahnutá požiarmi.
Audrys Juozas Bačkis

Audrys Juozas kardinál Bačkis (* 1. februára 1937 Kaunas, Litva) je litovský rímskokatolícky kňaz, emeritný arcibiskup Vilniuský, diplomat, kanonista a kardinál. Je v poradí druhým synom diplomata Stasysa Bačkisa a učiteľky Ony Galvydaitė-Bačkienė.
Detstvo.
V septembri roku 1938 opustil s rodinou Litvu a išiel do Paríža. Študoval v Paríži kde absolvoval katolícké gymnázium, tam taktiež vstúpil do kňazského seminára, neskôr študoval na Pápežskej Gregoriánskej univerzite kde študoval teológiu, absolvoval 18. marca 1961 toho istého roku bol vysvätený za kňaza, potom pracoval ako duchovný medzi litovskými emigrantmi v USA. Na Lateránskej univerzite získal roku 1964 doktorát z kánonického práva.
V diplomatických službách Vatikánu.
V roku 1964 vstúpil do diplomatických služieb Vatikánu. Ako sekretár nunciatúry pôsobil na Filipínach (1964 - 1965), v Kostarike (1966 - 1968), Turecku (1969 - 1970) a Nigérii (1971 - 1973). Od roku 1973 bolo jeho pôsobenie spojené s Radou pre verejné záležitosti Cirkvi pri štátnom sekretariáte. Bol mj. Delegátom Sväté stolice na viedenskej konferencii OSN v roku 1975 a od roku 1979 zástupcom sekretára Rady pre verejné záležitosti Cirkvi. V rokoch 1979 až 1988 prednášal na Lateránskej univerzite cirkevné diplomaciu. Dňa 5. augusta 1988 bol menovaný nuncia v Holandsku, biskupské svätenie prijal z rúk pápeža Jána Pavla II. 4. októbra 1988.
Arcibiskup.
Dňa 24. decembra 1991 bol menovaný arcibiskupom vo Vilniuse v novozaloženom Vilniuskom arcibiskupstve. V čele Konferencie biskupov Litvy stál v rokoch 1993 až 1999 a tiež v rokoch 2002 až 2005. V súčasnosti je podpredsedom litovskej biskupskej konferencie. V októbri 1999 sa arcibiskup Bačkis zúčastnil druhého zasadnutia svetovej synody biskupov venovanej cirkvi v Európe. Kardinálom ho menoval pápež Ján Pavol II. pri konzistóriu 21. februára 2001. Po dosiahnutí veku 75 rokov Audrys Bačkis dňa 4. apríla 2013 podľa litovského cirkevného práva odstúpil (abdikoval) z funkcie arcibiskupa. Funkciu po ňom prevzal Gintaras Grušas (* 23. september 1961) 5. apríla 2013, ktorý do úradu nastúpil 23. apríla toho istého roku.
Anomálny röntgenový pulzar

Anomálny röntgenový pulzar (skrátene AXP – "Anomalous X-ray pulsars") je vysoko magnetizovaná, mladá a izolovaná neutrónová hviezda. Prvýkrát boli AXP detegované pomocou röntgenového satelitu Uhuru v 70. rokoch 20. storočia. Ich žiarenie je emitované v röntgenovej oblasti elektromagnetického spektra, keďže sa ale ich rotačná perióda pohybuje v rozmedzí 6 až 12 sekúnd, čo nestačí na napájanie röntgenovej emisie, v súčasnosti je všeobecne zastavaný názor, že ide o neutrónové hviezdy s extrémne silným magnetickým poľom, známe ako magnetary. Tento model, resp. teóriu podporujú predovšetkým pozorovania, že AXP majú v niektorých prípadoch veľmi podobné vlastnosti (periódy pulzov, röntgenové vlastnosti) s astronomickými objektami, vyžarujúce veľké výbuchy röntgenových lúčov a žiarenia gama – mäkkými gama opakovačmi (skrátene SGR – "Soft gamma repeater"). Aj o nich sa uvažuje, že ide v skutočnosti o magnetary. Hoci niektoré AXP pulzary vykazujú (podobne ako SGR) výbuchy, ich menšia aktivita je práve tým hlavným rozdielom medzi týmito dvomi typmi neutrónových hviezd. Magnetické polia AXP pulzarov dosahujú vysoké hodnoty, ktoré sa pohybujú v rozmedzí 1 až 100 gigatesla. Takéto silné magnetické pole spomaľuje rýchlu rotáciu, čo je indikátor "magnetického brzdenia". 
Predpokladá sa, že medzi SGR a AXP pulzarmi je presný vzťah – keďže je magnetické pole a rotácia AXP v porovnaní so SGR slabšia, uvažuje sa, že AXP predstavuje prechod v životnosti SGR pulzaru. Inak povedané, akonáhle magnetické pole SGR slabne a ich rotácia sa spomaľuje, vyvinú sa do AXP. Kvôli rýchlemu spomaleniu rýchlosti ich rotácie sa predpokladá, že AXP majú veľmi nízku životnosť, zhruba 10 000 rokov. I preto máme možnosť pozorovať len niekoľko aktívnych AXP pulzarov. Od roku 2017 je momentálne potvrdených 12 AXP, plus 2 kandidáti (pozri tabuľku).
Uhuru

Uhuru môže byť:
Kukulova ulice (Praha)

Kukulova ulica je ulica v Prahe, v mestskej časti Praha 5 a Praha 6.
Trasa ulice.
Ulica začína na mimoúrovňovej križovatke s Plzeňskou ulicou, odkiaľ pokračuje severovýchodným smerom okolo areálu fakultnej nemocnice v Motole. Pri autobusovej zastávke Nemocnice Motol sa stáča k východu ku križovatke so Šafráneckou ulicou. Krátko za touto ulicou sa otáča na západný smer, na konci tejto otočky sa kríži s Podbělohorskou ulicou a po daľšej otočke k severozápadu sa křižuje s Bělohorskou. Ďalej pokračuje ako Ankarská ulice.
Pancetta

Pancetta [pančetta] alebo ventresca di maiale [ventreska di maiále] je talianska slanina vyrábaná z bôčika, ktorý je niekoľko dní až týždňov ošetrený soľou a okorenený čiernym korením a niekedy aj ďalším korením. 
Pancetta sa bežne servíruje surová, nakrájaná na tenké plátky (tzv. "salumi"), často ako súčasť predjedla. Pri varení sa zvyčajne krája na kocky (tzv. "cubetti di pancetta"). 
Dva základné typy pancetty sú "arrotolata" (guľatá) a "stesa" (plochá). "Pancetta stesa", do ktorej je pridaná capicola do stredu, sa nazýva "pancetta coppata". "Pancetta arrotolata", ktorá je údená, sa nazýva "pancetta affumicata", a nijak neošetrená surová sa nazýva "pancetta fresca" (čerstvá pancetta).
Bucatini

Bucatini (alebo perciatelli) sú cestoviny typické pre taliansku kuchyňu stredného Talianska, najmä v okolí Ríma, ale aj na Sicílii. Sú podobné špagetám, ale hrubšie a s otvorom po celej dĺžke. Majú tvar pružných, dlhých (25 – 30 cm) rúrok s priemerom približne 3 mm. Vyrobené sú z tvrdej pšenice. Názov pochádza z talianskeho "buco", čo znamená „diera“. Najčastejšie sa z nich pripravuje jedlo bucatini all'Amatriciana, a keď sa rozbijú, používajú sa ako prísada do polievok.
Jovenel Moïse

Jovenel Moïse (* 26. jún 1968, Trou-du-Nord, Haiti – † 7. júl 2021, Pétion-Ville, Port-au-Prince) bol obchodník a podnikateľ v poľnohospodárstve a od 7. februára 2017 do 7. júla 2021 45. prezident Haiti.
V prezidentských voľbách v novembri 2016 získal už v prvom kole 55,6% hlasov. Účasť u volieb však bola minimálna, iba 18,1% oprávnených voličov.
Útok.
V noci dňa 7. júla 2021 bol vo svojej rezidencii v Port-au-Prince napadnutý skupinou neznámych útočníkov a zastrelený. Pri útoku bola zranená tiež Moïseho manželka.
Nasledujúci deň oznámila miestna polícia, že siedmi páchatelia boli zastrelení, ďalší šiesti boli zadržaní.
Pizza quattro formaggi

Pizza quattro formaggi (výslovnosť: [picca kuattro formádži]; "; doslovne ) je druh pizze talianskej kuchyne, ktorá je obložená štyrmi druhmi syra - zrelý syr, pecorino, ricotta a gorgonzola + paradajková omáčka. Po upečení sa na ňu väčšinou pridávajú ešte čerstvé bylinky. Je populárna po celom svete, vrátane Talianska a je jedna z ikonických položiek jedálnych lístkov pizzériach.
Syry.
Pizza tradične zahŕňa syry:
Okrem mozzarelly využívajú masovo produkované pizze často aj parmezán, romano, asiago a ďalšie syry talianskeho štýlu. V ojedinelých prípadoch sa používajú aj tzv. netalianske syry ako napr. eidam, ementál a syr s modrou plesňou. Výber syrov nie je náhodný, mali by byť použité plnotučné alebo polotučné syry, ktoré sa musia líšiť aj chuťou. Okrem mozzarelly sa kombinuje zvyčajne aj syr s modrou plesňou alebo vyzretý syr, mäkký syr ("napr. ementál alebo gruyère"); krémový syr ("napr. robiola alebo stracchino") alebo tvrdý syr ("napr. parmezán alebo pecorino").
Gorgonzola

Gorgonzola je mäkký zrejúci syr s modrou plesňou zo severotalianskeho regiónu Lombardia. Jeho názov pochádza z dediny Gorgonzola, kde sa vyrába od roku 879 (existujú však aj ďalšie mestá, ktoré požadujú, aby boli označené za „domovinu“ tohto syra).
Syr Gorgonzola je vyrobený z kravského mlieka a je posiaty zelenkavými žilkami plesne penicillium glaucum. Zrie 3 až 4 mesiace.
Na predaj sú k dispozícii dva druhy syra Gorgonzola: prírodný, suchší syr so znateľne väčším počtom plesní a krémový syr, ktorý sa vyrába z mlieka obohateného o smotanu.
Cirkev československá husitská na Slovensku

Cirkev československá husitská na Slovensku (CČSH) je štátom registrovaná kresťanská cirkev pôsobiaca na Slovensku. CČSH má na Slovensku tri náboženské obce: Bratislava, Liptovská Osada (so sídlom v Martine) a Košice. V roku 2011 sa k nej hlásilo 1 782 veriacich. V roku 2021 to bolo 581 veriacich. 
Cirkev československá husitská vznikla v roku 1920 činnosťou modernisticky naladených rímskokatolíckych kňazov, oddelením sa od Rímskokatolíckej cirkvi. V období druhej svetovej vojny bola na území Slovenska zakázaná, na území Protektorátu Čechy a Morava niesla názov Cirkev českomoravská. Po vojne sa vrátila k názvu Cirkev československá. Prívlastok "husitská" dostala až v roku 1971.
Vierouka.
CČSH považuje za prameň viery Bibliu zloženú zo Starého a Nového zákona. Prijíma cirkevnú Tradíciu, ale len takú, ktorá je v súlade s Bibliou. Vysluhuje sedem sviatostí: krst, Večeru Pánovu, birmovanie, spoveď, manželstvo, posvätenie kňazstva a útechu chorých. Do duchovného úradu sú ordinované aj ženy. Večera Pánova sa vysluhuje pod obomi spôsobmi (hostie aj víno) a spoveď je spoločná, pri bohoslužbe. Duchovného je možné tiež požiadať o súkromnú spoveď alebo duchovný rozhovor. Cirkev je dogmaticky veľmi dynamická a veľký dôraz kladie na poznanie a slobodu jednotlivca. Duchovní pri bohoslužbe nosia čierny talár s vyšitým červeným kalichom na hrudi a štólu.
Chandrashekhar Agashe

Chandrashekhar Agashe (Marathi: चंद्रशेखर आगाशे; IAST: Candraśekhara Āgāśe; 14. február 1888 – 9. jún 1956) bol indický priemyselník a právnik, ktorý je známy ako zakladateľ spoločnosti Brihan Maharashtra Sugar Syndicate Ltd. Bol riaditeľom spoločnosti od jej vzniku v roku 1934 až do svojej smrti v roku 1956.
Obecné voľby 1931

Voľby do obecných zastupiteľstiev v roku 1931 boli v poradí štvrté obecné voľby, ktoré sa uskutočnili v medzivojnovom Česko-Slovensku. Neuskutočnili sa súčasne. Najväčšia časť obcí volila 27. septembra 1931 a menšie skupiny obcí v priebehu celého roku 1932. Celoštátne výsledky neboli nikdy oficiálne publikované s odôvodnením, že ide iba o miestnu otázku. Voľby boli vypísané v celkovo 11 417 z 15 733 všetkých obcí v celom Česko-Slovensku. Na celoštátnej úrovni najviac hlasov obdržala agrárna strana (RSZML) a sociálna demokracia (ČSSD). V hlavnom meste Česko-Slovenska, Prahe, zvíťazili národní socialisti (ČSNS). Na území Slovenska najviac hlasov obdržala HSĽS. V hlavnom meste Slovenskej krajiny, v Bratislave, zvíťazila maďarská Krajinská kresťansko-socialistická strana.
Výsledky volieb na Slovensku.
V dobe volieb bolo na Slovensku 3 479 obcí. Voľby boli vypísané v 3 117 obciach. Jedna alebo jednotná kandidátka bola podaná v celkovo 1 781 slovenských obciach. Vo viacerých obciach sa voľby zrušili dohodou politických strán a miestnych skupín. Celkovo sa teda na území Slovenska volilo iba v 1 336 obciach (približne 38 %). Z významnejších miest sa v roku 1931 nevolilo v Košiciach, Prešove, Trenčíne, Martine, Rimavskej Sobote, Brezne, Dolnom Kubíne, Dunajskej Strede, Humennom, Komárne, Kremnici, Michalovciach, Námestove, Nových Zámkoch, Štúrove, Pezinku, Spišskej Novej Vsi a pod. Celkový počet voličov na Slovensku pravdepodobne nepresiahol jeden milión a pohyboval sa okolo 700 tisíc. Keďže výsledky neboli oficiálne publikované, občania sa o nich mohli dozvedieť len z dobovej tlače, ktorá však uvádzala skôr útržkovité výsledky a najmä také, ktoré boli priaznivé pre politickú stranu, ktorej boli noviny naklonené. Uverejňované čiastkové výsledky z vybraných okresov alebo obcí sa porovnávali s poslednými obecnými voľbami (1927) alebo s poslednými parlamentnými voľbami v roku 1929.
V roku 1932 sa volilo už len v menšej miere, napr. v Komárne sa volilo 21. februára 1932, v Liptovskom Mikuláši 29. februára 1932, v Trenčíne a priľahlých obciach sa volilo 6. marca 1932, v Námestove 13. marca 1932, v Košiciach 24. apríla 1932, v Pezinku a okolitých obciach 28. augusta 1932, v Prešove 25. septembra 1932, v Kremnici 2. októbra 1932 a pod.
Ďalšie kolo volieb prebehlo v doplňujúcich obecných voľbách v závere roku 1935, a v menšej miere sa volilo v doplňujúcich voľbách v roku 1936 a v Košiciach 1937.
Približný obraz o výsledku volieb z 27. septembra 1931 poskytuje periodikum Slovenský denník (naklonený agrárnej strane) 4. októbra 1931, kde uvádza výsledky najvýznamnejších strán a porovnáva ich s voľbami do parlamentu z roku 1929 (porovnávajú sa výsledky len v obciach a mestách, kde sa voľby uskutočnili!). Neuvádza však výsledky menšinových strán (maďarských, nemeckých, židovských a rusínskych), ktoré mohli po sčítaní dosiahnuť aj 1520 % hlasov. Uvádza iba, že maďarské strany (Krajinská kresťansko-socialistická strana (KK-SS) a Maďarská národná strana (MNS)) utrpeli značný pokles podpory (cca. 30 tisíc hlasov), najmä v prospech agrárnej a komunistickej strany.
Oficiálne celoslovenské výsledky
Tour Eria

Tour Eria je mrakodrap kancelárií, obchodov a ďalších aktivít nachádzajúcich sa v obchodnej štvrti La Défense neďaleko francúzskeho Paríža (presne v Puteaux). Postavený v roku 2021, preberá vedenie z "Tour Arago" zničenej v roku 2017.
Je určené predovšetkým na usporiadanie „"Campus Cyber"“ v septembri 2021, o ktorom rozhodol prezident republiky Emmanuel Macron, a školiacich aktivít v oblasti kybernetickej bezpečnosti.
Maffia

Maffia môže byť:
Brat

Brat môže byť:
Zločin (rozlišovacia stránka)

Zločin môže byť:
Zoznam staníc budapeštianskeho metra

Zoznam staníc budapeštianskeho metra. Budapeštianke metro zahrnuje celkom 52 staníc, z toho 11 na linke , 11 na linke , 20 na linke a 10 na linke .
Delikt

Delikt (lat. "delictum") môže byť:
Písnice (stanica pražského metra)

Písnice je chystaná stanica metra v Prahe na linke . Bude sa nachádzať na úseku I.D2 medzi stanicami Libuš a Depo Písnice pod Libušskou ulicou v štvrti Písnice. Sprevádzkovanie stanice sa predpokladá v roku 2027.
Štatistiky.
Stanica Písnice sa bude nachádzať pod Libušskou ulicou v Prahe 4 v štvrti Písnice. Bude hĺbená v hľbke .
Písnice budú mať jeden výstup s jednými podpovrchovými vestibulmi, umiestnenými priamo pri križovatke ulíc Libušská a V Lužích. Pri stanici vznikne záchytné parkovisko P+R so 400 miestami.
Damian Lewis

Damian Lewis OBE (vlastným menom "Damian Watcyn Lewis", * 11. február 1971, Londýn, Spojené kráľovstvo) je anglický herec, moderátor a producent. 
Detstvo a mladosť.
Lewis sa narodil v Londýne, v Anglicku. Je najstarším synom Charlotte Mary a Johna Watcyna Lewisovích. Jeho starí rodičia z otcovej strany mali waleský pôvod. V šestnástich rokoch sa rozhodol stať hercom. Vzdelanie získal na Ashdown House School v Forest Row, vo Východnom Sussexe, a na Eton College. V roku 1993 absolvoval dramatickú a hudobnú školu na Guildhalle. Neskôr pôsobil ako divadelný herec v Royal Shakespeare Company. 
Kariéra.
V roku 1995 si zahral jednu z postáv v televíznom seriály Hercule Poirot, s názvom "Vraždy na Hickory Road". V roku 2000 bol obsadený po boku hercov ako Ron Lingviston, Michael Fassbender či Donnie Wahlberg v televíznom seriály "Bratstvo neohrozených". Jednou z podmienkou účinkovania v televíznom seriály bolo, že musel cvičiť dôveryhodný americký prízvuk. 
V rokoch 2002 až 2003 stvárnil hlavnú úlohu v televíznom seriály "Sága rodu Forsytovcov", kde za svoj herecký výkon získal pozitívne hodnotenie. Neskôr, sa vrátil sa do Spojených štátov, aby si zahral vo filme "Dreamcatcher," po boku Timothyho Olyphanta a Jasona Leeho. O rok neskôr stvárnil hlavnú postavu v dráme "Keane", kde stvárnil muža, s labilným psychickým stavom, ktorý hľadá svoju nezvestnú dcéru, ktorú stvárnila Abigail Breslin.
V roku 2011 sa pridal k hereckému obsadeniu televízneho seriálu "Homeland: Zradca". Lewis získal za svoj herecký výkon v seriáli pozitívne hodnotenie a v roku 2012 získal Zlatý glóbus, Emmy Award a ocenenie Satellite. 
Od roku 2016 hral miliardára Bobbyho Axelrod v televíznom seriály "Showtime Billions". 
Lewis bol vymenovaný za dôstojníka Rádu britského impéria (OBE) v roku 2014. 
Súkromný život.
Lewis v roku 1998 v severnom Londýne mal autonehodu na motocykli. V júli 2007 sa oženil s herečkou Helen McCrory. Majú spolu dcéru Manon (nar. 2006) a syna Gullivera (nar. 2007). McCrory zomrela na rakovinu 16. apríla 2021 vo veku 52 rokov.
Lewis spolu s rodinou sa odsťahoval zo Spojeného kráľovstva v roku 2007, do Los Angeles, keď pracoval na kriminálnej dráme televízie NBC-TV "Life". Po dokončení poslednej epizódy tejto série v roku 2009 sa vrátili späť do Spojeného kráľovstva, kde bývali vo viktoriánskom mestskom dome v Tufnell Park v severnom Londýne. Má aj dom neďaleko Sudbury v Suffolku. 
Predtým ako sa oženil, jeho priateľkami boli Katie Razzall, Kristin Davis a Sophia Myles.
Počas pandémie COVID-19 Lewis a McCrory podporili Feed NHS, finančnú zbierku na rozdávanie jedál z reštaurácií. Do apríla 2020 vyzbierali pre charitu 1 milión libier. Iniciatíva sa začala v Londýne, ale po jej úspechu boli oznámené plány na jej rozšírenie do ďalších miest vo Veľkej Británii.
Prochiralita

V stereochémii sú ako prochirálne označované molekuly, ktoré je možné premeniť z achirálnych na chirálne pomocou jedného kroku. Táto vlastnosť sa označuje ako prochiralita. Achirálne látky, ktoré je možné premeniť na chirálne v dvoch krokoch, sa nazývajú proprochirálne.
Ak sú na sp3-hybridizovanom atóme dva identické substituenty, je možné použiť deskriptory "pro"-R a "pro"-S na ich rozlíšenie. Zmena "pro"-R substituentu na vyššiu prioritu oproti druhému identickému substituentu vedie k chiralite označovanej "R" na pôvodnom sp3-hybridizovanom atóme. Priebeh pre "pro"-S subtituent je analogický.
Trigonálne planárny sp2-hybridizovaný atóm je možné premeniť na centrum chirality, keď sa substituent aduje na jeho "re" alebo "si" stranu. Strane prislúcha deskripior "re" vtedy, keď sú substituenty na trigonálnom atóme zoradené v zostupnom poradí priorít podľa pravidiel CIP (najprv 1, potom 2, potom 3) v smere hodinových ručičiek. Ak poradie priorít substituentov klesá proti smeru hodinových ručičiek, jedná sa o "si" stranu. Deskriptory "R" alebo "S" je po adícii substituentu na sp2-hybridizovaný atóm nutné overiť, pretože záleží na priorite tejto skupiny voči ostatným substituentom.
Pre pochopenie niektorých konceptov enzýmovej stereošpecificity je nutné pochopenie konceptu prochirality. Alexander Ogston ukázal, že keď je symetrická molekula umiestnená do asymetrického prostredia, ako je napríklad povrch enzýmu, pôvodne identické skupiny sa stanú rozlíšiteľnými. Týmto spôsobom ukázal, že vyradenie citrátu z citrátového cyklu na základe toho, že nie je chirálny, bola chyba.
Cyril Ramaphosa

Cyril Ramaphosa (* 17. november 1952, Soweto, Juhoafrická únia) je juhoafrický politik a podnikateľ, ktorý bol po rezignácii Jacoba Zumu 14. februára 2018 zvolený 5. prezidentom Juhoafrickej republiky (JAR).
Životopis.
Narodil sa v roku 1952 v Sowete, ktoré je predmestím Johannesburgu. Má za sebou dlhé pôsobenie vo verejnom živote. V roku 1974 a 1976 bol väznený pre svoje opozičné aktivity proti systému apartheid. Od roku 1982 bol predákom odborového zväzu pracovníkov v baníckom priemysle. V roku 1990 zasadal vo výbore, ktorý organizoval prepustenie Nelsona Mandelu z väzenia. V roku 1994 zasadol do parlamentu, kde predsedal ústavnému výboru. V roku 1997 sa dočasne vzdialil z politiky a venoval sa podnikaniu, pričom sa stal jedným z najbohatších juhoafrických biznismenov.
Od roku 2014 zastával úrad viceprezidenta Juhoafrickej republiky. V decembri 2017 sa stal predsedom Afrického národného kongresu. V tejto funkcii nahradil Jacoba Zumu, ktorého vo februári 2018 vystriedal aj na poste prezidenta Juhoafrickej republiky. Pri nástupe do funkcie deklaroval, že chce očistiť reputáciu Afrického národného kongresu a bojovať proti korupcii. Práve korupčné škandály boli dôvodom vynútenej rezignácie predchádzajúceho prezidenta Zumu.
Po víťazstve strany ANC v parlamentných voľbách v máji 2019 legitimizoval Ramaphosa svoje pôsobenie vo funkcii prezidenta a bol následne Národným zhromaždením zvolený do svojho prvého oficiálneho obdobia.
Boľševizmus proti Európe

Boľševizmus proti Európe () bol názov propagandistickej výstavy, ktorá sa v roku 1942 uskutočnila v Paríži v Salle Wagram. Išlo o jednu z veľkých výstav organizovanú nacistami, ktoré sa odohrali v okupovanom Paríži. Výstava sa začala v marci 1942 a počas prvého dňa ju navštívilo 10 000 osôb. Fasáda budovy bola opatrená výzdobou pripomínajúcou súsošie "Robotník a kolchozníčka", ktoré vytvorila Vera Muchin pre sovietsky pavilón na svetovú výstavu 1937 v Paríži. Výstava prezentovala domnelé nebezpečenstvo boľševizmu a komunizmu v spojení s židmi a úspešný boj Tretej ríše proti nemu.
Furanóza

Furanóza je súhrnné označenie sacharidov, ktoré majú štruktúru s päťčlenným kruhom pozostávajúcim zo štyroch atómov uhlíka a jedného atómu kyslíka. Tento názov vznikol na základe podobnosti kyslíkovému heterocyklu furánu, ale furanózový cyklus nemá dvojité väzby.
Štruktúrne vlastnosti.
Furanózový kruh je cyklický poloacetál tvorený aldopentózou alebo cyklický poloketál tvorený ketohexózou. 
Štruktúra furanózového kruhu pozostáva zo štyroch uhlíkových a jedného kyslíkového atómu. Uhlík bezprostredne napravo od kyslíka sa označuje ako anomérny. Chirálny uhlík s najvyšším číslovaním (typicky na ľavej strane od kyslíka v Haworthovej projekcii) určuje, či má štruktúra D- alebo L- konfiguráciu. Vo furanózach s L-konfiguráciou je substituent na chirálnom uhlíku s najvyšším číslovaním otočený smerom pod rovinu kruhu. V prípade D-konfigurácie je to naopak a tento substituent je otočený smerom nad rovinu kruhu.
Furanózový kruh má buď alfa-konfiguráciu, alebo beta-konfiguráciu, podľa toho, kam je otočená anomérna hydroxylová skupina. V D-furanózach je pri alfa-konfigurácii hydroxylová skupina otočená smerom dole (pod rovinu kruhu, opačne od chirálneho uhlíka s najvyšším číslovaním), zatiaľ čo v beta-konfigurácii je hydroxylová skupina otočená smerom hore (nad rovinu kruhu, rovnakým smerom ako chirálny uhlík s najvyšším číslovaním). V prípade L-konfigurácie je to presne naopak. Na anomérnom uhlíku bežne v roztoku dochádza k mutarotácii, čím sa vytvorí rovnováha medzi alfa a beta konfiguráciou.
Staryj boľševik

Staryj boľševik () môže byť:
Európska konferenčná liga UEFA 2021/2022

Európska konferenčná liga UEFA 2021/2022 bola prvou sezónou Európskej konferenčnej ligy UEFA, medzinárodnej futbalovej súťaže, ktorej sa zúčastnili tímy z 54 členských asociácií UEFA. Kvalifikácia sa konala od júla do augusta 2021 a hlavná časť od septembra 2021 do mája 2022.
Tento ročník bol prvým od sezóny 1998/99 (posledná sezóna Pohára víťazov pohárov), kedy sa hrali tri veľké medzinárodné súťaže pod patronátom UEFA (Liga Majstrov, Európska liga, Európska konferenčná liga).
Finále sa odohralo 25. mája 2022 v Tirane, hlavnom meste Albánska, na štadióne Arena Kombëtare.
Priradenie asociačných tímov.
Celkom 181 tímov z 54 členských krajín UEFA sa zúčastnilo Európskej konferenčnej ligy UEFA 2021/2022. Každá krajina mala pridelený počet miest podľa koeficientov UEFA:
Rebríček UEFA.
Účastnícke miesta pre Európsku konferenčnú ligu UEFA 2021/2022 boli rozdelené podľa koeficientu UEFA z roku 2020, do ktorého boli započítané výsledky klubov danej krajiny v európskych pohárových súťažiach od sezóny 2015/2016 do sezóny 2019/2020 vrátane. 
Termíny.
Zápasy Európskej Konferenčnej ligy sa hrali vždy vo štvrtok spolu so zápasmi Európskej ligy. Zápasy týchto dvoch súťaží sa rozdelili medzi dva časové intervaly a to 18:45 SEČ a 21:00 SEČ. Program a dátumy jednotlivých zápasov bol nasledovný:
Skupinová fáza.
Skupinovú fázu Európskej konferenčnej ligy UEFA 2021/2022 hralo 32 tímov; 5 tímov z majstrovskej časti predkôl, 17 tímov z nemajstrovskej časti predkôl a 10 tímov vyradených v 4. predkole Európskej ligy UEFA. 
Play - off.
Predkolo play-off.
Žreb predkola sa konal 13. decembra 2021.Prvé zápasy sa hrali 17. februára a odvety 24. februára 2022.
Osemfinále.
Žreb osemfinále sa konal 25. februára 2022. Prvé zápasy sa hrali 10. marca a odvety 17. marca 2022.
Štvrťfinále.
Žreb štvrťfinále sa konal 18. marca 2022. Prvé zápasy sa hrali 7. apríla, druhé zápasy 14. apríla 2022.
Semifinále.
Žreb semifinále sa konal 18. marca 2022, hneď po žrebovaní štvrťfinále. Prvé zápasy sa hrali 28. apríla, druhé zápasy 5. mája 2022.
Osazón

Osazóny sú deriváty sacharidov, ktoré vznikajú reakciou redukujúcich cukrov v nadbytku fenylhydrazínu pri vysokých teplotách.
Vznik.
Tvorba osazóny bola vyvinutá Emilom Fischerom, ktorý túto reakciu využil ako test na detekciu monosacharidov.
Vznik páru hydrazónových skupín prebieha pomocou oxidácie a kondenzačnej reakcie. Keďže reakcia vyžaduje voľnú karbonylovú skupinu, môžu v nej reagovať iba redukujúce cukry. Sacharóza, ktorá nemá redukujúcu skupinu, netvorí osazón.
Vzhľad.
Osazóny majú výraznú farbu. Sú to kryštalické látky. Osazóny sa dajú ľahko rozlíšiť:
Ján Beliansky

Ján Beliansky (* 17. 11. 1922, Veľký Klíž, Slovensko – † 2. 2. 2008, Cleveland, USA) bol slovenský publicista a krajanský pracovník.
Životopis.
Po skončení základnej školy nastúpil do Baťovej školy v Zlíne, po jej absolvovaní sa stal zamestnancom firmy Baťa v Baťovanoch (dnes Partizánske). Roku 1948 emigroval do Rakúska a Talianska, rok nato do Londýna a v roku 1952 do Spojených štátov. 
Tu Beliansky študoval ekonómiu na Pittsburskej univerzite, kde v roku 1964 získal titul B.B.A. Pôsobil v mestách Lakewood, Monessen, Pittsburgh, Detroit, a nakoniec v Clevelande. Počas svojho života sa angažoval v americkom politickom živote, bol prívržencom Republikánskej strany.
Práca.
Ako krajanský pracovník, novinár a aktivista, prispieval do slovenskej i exilovej tlače ("Slovák v Amerike, Jednota, Slovenská obrana, Slobodné Slovensko, Furdek"). Bol redaktor a vydavateľ časopisov "Vatra" (1949 – 52) a "Slovak Heritage" (Detroit MI). V 80. rokoch spoluzakladateľ a riaditeľ Slovenského výskumného ústavu v Amerike, ktorý vydal viaceré diela slovenských exilových historikov. 
Až do odchodu do dôchodku bol redaktorom slovenskej časti dvojtýždenníka "Jednota" i tlačového orgánu Prvej katolíckej jednoty. Beliansky bol tiež funkcionár krajanských exilových organizácií a spolkov, zaslúžil sa o humanitárnu pomoc Slovenku a o vydanie mnohých slovenských kníh a časopisov v USA a Kanade.
Počas svojho života bol taktiež tajomníkom Združenia slovenskej mládeže, tajomník Slovenského republikánskeho klubu v Michigane, funkcionár Svetového kongresu Slovákov a začiatkom 70. rokov 20. storočia predseda miestneho Výboru na pomoc slovenským utečencom.
Fenylhydrazín

Fenylhydrazín je chemická zlúčenina, ktorej vzorec je C6H5NHNH2. Často sa zapisuje ako PhNHNH2. Nachádza sa napríklad v jedlých hríboch.
Vlastnosti.
Fenylhydrazín tvorí monoklinické prizmy, ktoré sa topia na olej pri izbovej teplote. Následne sa na vzduchu môže jeho farba zmeniť na žltú až tmavočervenú.
Fenylhydrazín je miešateľný s etanolom, dietyléterom, chloroformom a benzénom. Je slabo rozpustný vo vode.
Príprava.
Fenylhydrazín vzniká oxidáciou anilínu s dusitanom sodným v prítomnosti kyseliny chlorovodíkovej za vzniku diazóniovej soli, ktorá sa následne redukuje siričitanom sodným v prítomnosti hydroxidu sodného za vzniku konečného produktu.
História.
Fenylhydrazín bol prvý hydrazínový derivát, ktorý sa podarilo charakterizovať. Popísal ho Hermann Emil Fischer v roku 1875. Pripravil ho redukciou fenylovej diazóniovej soli pomocou siričitanových solí. Fischer použil fenylhydrazín na charakterizáciu redukujúcich cukrov. Pri tejto reakcii s aldehydovou skupinou cukrov vznikajú hydrazóny známe ako osazóny. Fischer v jeho prvom článku takisto popísal mnoho vlastností hydrazínov.
Použitia.
Fenylhydrazín sa používa na prípravu indolov pomocou Fischerovej syntézy indolov. Indoly sa následne využívajú ako medziprodukty pri syntéze rôznych farbív a farmaceutík.
Fenylhydrazín je takisto možné využiť na tvorbu fenylhydrazónov jednoduchých cukrov, čo umožňuje jednoduchú separáciu cukrov.
V zvieracích modeloch je táto zlúčenina využívaná na indukciu hemolytickej anémie.
Bezpečnosť.
Expozícia fenylhydrazínu môže spôsobovať podráždenie pokožky, hemolytickú anémiu a poškodenie pečene.
Ján Drdoš

Prof. RNDr. Ján Drdoš, DrSc. (* 6. január 1934, Vígľaš – † 27. máj 2009, Bratislava
) bol slovenský geograf, ekológ a vysokoškolský pedagóg. Bol autorom mnohých publikácií, monografií a učebných textov. V rokoch 1978 až 1986 bol predsedom Slovenskej geografickej spoločnosti SAV.
Patril medzi medzinárodne uznávané osobnosti v špecializácií v krajinnej ekológii a environmentalistike.
Amfiteáter 40. výročia Slovenského národného povstania

Amfiteáter 40. výročia Slovenského národného povstania (skrátene Amfiteáter 40. výročia SNP, ľudovo amfiteáter na Búdkovej ceste) bol amfiteáter nachádzajúci sa v Bratislave medzi Drotárskou cestou a Búdkovou ulicou, pri Horskom parku. Slávnostne bol otvorený 30. augusta 1984 a na slávnosti bola prítomná delegácia Ústredného výboru Komunistickej strany Slovenska, ÚV NF SSR, Slovenskej národnej rady a vlády Slovenskej socialistickej republiky, vedená členom Predsedníctva ÚV KSS, vedúcim tajomníkom MV KSS v Bratislave Gejzom Šlapkom. Autorom projektu Amfiteátra bol Ing. arch. Štefan Svetko, kapacita miest na sedenie 6550, na státie 3000. 
Amfiteáter mal kapacitu 10-tisíc ľudí a bol kultúrno-zábavným centrom pod holým nebom. Bola vypracovaná štúdia na jeho zakrytie, no to sa nerealizovalo. Od začiatku roka 2000 do roku 2005 tu istá firma, ktorá ho vlastnila, premietala filmy. V marci 2008 chátrajúci amfiteáter prevzala spoločnosť Apollo Aréna a 28. apríla 2008 amfiteáter po úmyselne založenom požiari vyhorel a ruiny boli zrovnané so zemou.
Mera

Mera môže byť:
Karol Mikula

Prof. RNDr. Karol Mikula DrSc. (* 10. február 1963, Bratislava) je slovenský matematik a univerzitný profesor, ktorý pôsobí na Katedre matematiky a deskriptívnej geometrie Stavebnej fakulty Slovenskej technickej univerzity v Bratislave, kde sa venuje výučbe aplikovanej matematiky. Založil študijný program matematicko-počítačové modelovanie.
Vzdelanie.
Vysokoškolské štúdium skončil v odbore Teoretická kybernetika, matematická informatika a teória systémov a doktorandské štúdium v odbore Približné a numerické metódy na Matematicko-fyzikálnej fakulte Univerzity Komenského v Bratislave. Titul DrSc. získal v roku 2005, a habilitoval (2000) a inauguroval (2008) sa v odbore Aplikovaná matematika.
Vedecká činnosť.
Vo svojej výskumnej práci sa venuje predovšetkým vývoju numerických metód v spracovaní obrazu , výpočtovej dynamike tekutín , level-set metódam a Lagrangeovským metódam pre pohyb kriviek a plôch, modelovaniu tiažového poľa Zeme a ďalším aplikáciám. V rokoch 2005 až 2010 so svojou výskumnou skupinou úspešne riešil európske projekty Embryomics a BioEmergences, ktoré sa zaoberali počítačovou rekonštrukciou raných štádií vývoja embrya jednoduchých stavovcov. V roku 2011 získal ocenenie Vedec roka STU a tiež cenu Vedec roka SR za výsledky v programoch Európskej únie. Na túto prácu nadväzujú ďalšie dva európske projekty, ImageInLife a INFLANET , kde spolupracuje s európskymi pracoviskami z oblasti biológie. Jeho skupina tiež prispela k zavedeniu novej svetovej konštanty W0, ktorá vyjadruje potenciál tiažového poľa Zeme na strednej hladine morí. Táto konštanta bola prijatá Medzinárodnou geodetickou asociáciou v roku 2016. Jeho odborné publikácie dosahujú Hirschov index 32, čím sa zaraďuje medzi širšiu špičku slovenskej vedy.
Liga majstrov UEFA 2021/2022

Liga majstrov UEFA 2021/2022 bola 67. ročníkom popredného európskeho futbalového turnaja, ktorý organizuje UEFA a 30. ročník, odkedy bola premenovaná z Pohára majstrov európskych krajín na Ligu majstrov UEFA.
Víťaz Ligy majstrov UEFA 2021/2022 získal právo hrať proti víťazovi Európskej Ligy v Superpohári UEFA 2022, kvalifikoval sa na Majstrovstvá sveta klubov FIFA 2022 a získal účasť v skupinovej fáze Ligy majstrov UEFA 2022/2023.
Obhajcom titulu bol Chelsea FC.
Priradenie asociačných tímov.
Celkom 80 tímov z 54 členských krajín UEFA (výnimkou je Lichtenštajnsko, ktoré nemá žiadnu vlastnú ligovú súťaž) sa zúčastnilo Ligy majstrov UEFA 2021/2022. Každá krajina mala pridelený počet miest podľa koeficientov UEFA:
Rebríček UEFA.
Účastnícke miesta pre Ligu majstrov UEFA 2021/2022 boli rozdelené podľa koeficientu UEFA z roku 2020, do ktorého boli započítané výsledky klubov danej krajiny v európskych pohárových súťažiach od sezóny 2015/2016 do sezóny 2019/2020 vrátane.
Kvalifikácia.
V predkvalifikačnom kole sa tímy rozdelili na nasadené a nenasadené tímy na základe ich klubových koeficientov UEFA v roku 2020, a potom sa vyžrebovali do jednozápasového semifinále a finále. Porazení v semifinálových a finálových kolách vstúpili do druhého predkola Európskej konferenčnej ligy UEFA 2021/2022.
Predkvalifikačné kolo.
Semifinálové kolo
Finálové kolo
3. predkolo.
Majstrovská časť
Nemajstrovská časť
4. predkolo.
Majstrovská časť
Nemajstrovská časť
Skupinová fáza.
Skupinovú fázu Ligy majstrov UEFA 2021/2022 hralo 32 tímov; 4 tímy z majstrovskej časti predkôl, 2 tímy z nemajstrovskej časti predkôl a 26 tímov, ktoré boli zaradené priamo do skupinovej fázy.
Vyraďovacia fáza.
Osemfinále.
Žreb osemfinále sa konal 13. decembra 2021. Prvé zápasy sa hrali 15., 16., 22. a 23. februára a odvety 8., 9., 15. a 16. marca 2022.
Štvrťfinále.
Žreb štvrťfinále sa konal 18. marca 2022. Prvé zápasy sa hrali 5. a 6. apríla, odvety 12. a 13. apríla 2022.
Semifinále.
Žreb semifinále sa konal 18. marca 2022, hneď po žrebovaní štvrťfinále. Prvé zápasy sa hrali 26. a 27. apríla, druhé zápasy 3. a 4. mája 2022.
Externé odkazy.
Oficiálna stránka
Kristin Davisová

Kristin Davisová (; * 23. február 1965, Boulder, Colorado, USA je americká herečka a producentka. V rokoch 1998 až 2004 stvárnila postavu Charlotte York, v televíznom seriáli "Sex v meste".
Detstvo a mladosť.
Davisová sa narodila v meste Boulder v štáte Colorado. Jej rodičia sa rozviedli keď bola Davisová ešte dieťa. Bola vychovaná nevlastným otcom, Keithom Davisom, ktorý si ju neskôr osvojil. Jej matka Dorothy sa za Davisa neskôr vydala. Z otcovej strany má Davisová tri nevlastné sestry. So svojimi rodičmi vyrastala v Južnej Karolíne, kde jej nevlastný otec pôsobil ako učiteľ psychológie na miestnej univerzite.
Od svojich deviatich rokov sa túžila stať herečkou po tom, čo bola obsadená v divadelnej inscenácii "Snehulienka a sedem trpaslíkov" vo Workshop Theater. V roku 1983 vyštudovala strednú školu AC Flora, v meste Columbia, v Južnej Karolíne. Študovala v New Jersey, na Rutgers University a neskôr získala bakalársky titul v roku 1987, na Rutgers University, v inštitúte Mason Gross School of the Arts.
Kariéra.
V roku 1994 účinkovala v niekoľkých televíznych seriáloch, ako napríklad "Dr. Quinnová" či "Pohotovosť". V roku 1995 na seba upútala v televíznom seriáli "Melrose Place", kde stvárnila negatívnu postavu, Brooke Armstrong Campbell. V nasledujúcom roku mala hosťujúcu úlohu v televíznom seriáli "Seinfeld".
V roku 1998 sa pridala k hereckému obsadeniu televízneho seriálu "Sex v meste", kde stvárnila postavu Charlotte York. Svoju televíznu postavu stvárnila až do úplného konca seriálu, v roku 2004. Spolu s jej hereckými kolegyňami zo seriálu (Sarah Jessica Parker, Kim Catrall a Cynthia Nixon) bola ocenená cenou Lucy Award. Tiež získala nomináciu na cenu Emmy Award a Zlatý glóbus. V roku 2000 sa objavila v jednej epizóde televízneho seriálu "Priatelia".
V roku 2005 si zahrala v menej úspešnom filme Roberta Rodrigueza, "Dobrodružstvá na planéte detí" a o rok neskôr sa objavila po boku Tima Allena v komédii "Môj manžel je chlpatý pes".
Spoločne s jej hereckými kolegyňami, zo seriálu "Sex v meste", sa objavila vo filmovej adaptácii, ktorá vyšla v roku 2008. Nakoľko film bol úspešný, natočil sa aj druhý diel, "Sex v meste 2", ktorý mal premiéru v roku 2010.
V roku 2014 stvárnila jednu z hlavných postáv v nie veľmi úspešnom televíznom seriáli, "Mrcha učiteľka". V roku 2021 sa objavila po boku Dermota Mulroneya, v dráme "Deadly Illusion". Film získal priemerné hodnotenie.
Súkromný život.
V roku 2011 si Davisová adoptovala dcéru Gemmu Rose a v roku 2018 si adoptovala syna Wilsona. Žije v časti Brentwood v Los Angeles.
V minulosti bola na liečení pre alkoholikov. Tiež dodala, že alkohol jej pomohol odhaliť samu seba, nakoľko v detstve bola veľmi utiahnutá a hanblivá.
Filantropia a uznanie.
Davisová je globálnym veľvyslancom spoločnosti Oxfarm.Často cestuje po lokalitách ako Haiti, Mozambik a Južná Afrika. Davisová v roku 2010 získala cenu Wyler Award, ktorá je udeľovaná celebritám alebo verejným osobám, ktoré upozornia na témy týkajúce sa zvierat. Je patrónkou organizácie David Sheldrick Wildlife Trust, ktorá sa zaoberá ochranou slonov a inej divokej zveri v Keni.
Spolupracovala tiež pre Úrad vysokého komisára OSN pre utečencov.
Wade Flaherty

Wade Flaherty (* 11. január 1968, Terrace, Britská Kolumbia, Kanada) je bývalý kanadský hokejový brankár, ktorý pôsobil v NHL najmä v tímoch San Jose Sharks a New York Islanders. Celkovo odohral v NHL 120 zápasov. V roku 2009 bol vyhlásený za najlepšieho brankára Ázijskej hokejovej ligy. V rokoch 2009 až 2011 bol trénerom brankárov v Chicago Blackhawks a od roku 2011 trénerom brankárov Winnipeg Jets.
Raab (rozlišovacia stránka)

Raab môže byť: